Kom ons besin oor Kersfees | Netwerk24
Kom ons besin oor Kersfees
Deur Chris, Somerset-Wes 17 Oktober 2019 00:01
Kersdag huiwer al weer op die agtergrond. En terwyl die moderatuur se plekke nog warm gesit is, wonder 'n mens of hulle nie maar te midde van al die gewigtige besluite ook net so terloops weer oor Kersdag kon besin nie.
Jesus is tussen 1 en 6 Maart in 6/7 v.C. gebore. Die Persiese god Mithras, ook as die songod aanbid, se geboorte is in die Romeinse Ryk op 25 Desember gevier tydens die noordelike sonnestilstand.
Wydverspreide heidense feeste het dwarsoor die ryk voorgekom (wat 'n mens laat wonder of dit meer profaan kon wees as die hedendaagse Kersvieringe!). Sewe was ook die heilige syfer wat aan Mithras opgedra is. Konstantyn het dus, behalwe 25 Desember, ook beveel dat die sewende dag 'n dag van rus ter ere van die songod moes wees. Dit is net so deur die Christene oorgeneem om sodoende hul feeste in vrede te kon vier.
Kan ons dan nie maar 'n Christusfees in die eerste week van Maart vier om af te wyk van die ou heidense 25 Desember nie?